Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Palestiinalaiset heittivät polttopullon kohti israelilaisen autoa -
Beit Haninassa. Kaksi israelilaista loukkaantui.
Persianlahden maat esittivät varovaisen tukensa ydinsopimukselle.
Ulkoministeri Kerry saapui alueelle keräämään tukea sopimukselle.
Venäjän ulkoministeri Lavrov sanoo, että USA:n mahdolliset iskut -
Syyrian hallintoa vastaan hanka- loittaisivat ISISin vastaista taistelua.
Palestiinalaiset heittivät polttopullon viime yönä israelilaisen autoa kohti -
itäjerusalemilaisessa Beit Haninassa.
Kaksi israelilaista loukkaantui, ja auto syttyi tuleen.
Autossa ollut 27-vuotias nainen sai lieviä vammoja, -
ja hänet vietiin sairaalaan.
Toinen, auton lähellä ollut henkilö sai lieviä vammoja.
Pormestari Barkat pyysi poliisia vahvistamaan läsnäoloa -
Jerusalemin itä- ja pohjoisosissa.
Lisäksi: Poliisin mukaan palestiinalaiset heittivät -
neljä palopommia viime yönä israelilaisten autoja kohti -
Länsirannalla Karmei Tzurista etelään.
Loukkaantumisia tai vahinkoja ei ole tullut tietoon.
Sitten USA:n yritykseen koota tukea ydinsopimuksen taakse: -
Lähi-idässä vieraileva ulkoministeri Kerry -
pyrkii saamaan arabimaat Iranin ydinsopimuksen taakse.
Kerry saapui viime yönä Qatariin tavattuaan sitä ennen -
Egyptin ulkoministeri Shukrin ja presidentti al-Sisin Kairossa.
Kerry tapasi Persianlahden arabimaiden edustajia Dohassa.
Persianlahden arabimaat esittivät varovaisen tukensa sopimukselle.
He korostivat, että sopimuksen pitää tuoda vakautta -
ja "hyviä naapuruussuhteita" pikemmin kuin häiriöitä.
Qatarin ulkoministeri al-Attiyah toivotti Kerryn tervetulleeksi Qatariin-
neuvottelemaan Persianlahden arabi- maiden yhteistyöneuvoston kanssa.
Hänen mukaansa neuvosto haluaa torjua ydinaseiden uhkan alueella.
Vahvistamme yhteistyöneuvoston jäsenmaiden kannan: -
suojella Persianlahden aluetta ydinaseuhkalta -
ja tunnustaa alueen maiden oikeus ydinteknologiaan -
rauhanomaisissa tarkoituksissa kan- sainvälisten sopimusten mukaisesti.
Asiaan liittyen: -
USA:n energiaministeri Moniz, sopimuksen yksi pääneuvottelijoista, -
sanoi, että jos hän olisi israelilainen, hän tukisi sopimusta, -
koska se poistaa Iranin mahdollisen ydinpommin muodostaman uhan.
Moniz kuitenkin myönsi, ettei USA vaadi Iranilta täyttä läpinäkyvyyttä -
Iranin menneistä sotilastoimista maan ydinohjelman osana.
Moniz toisti Kerryn lausunnot, ettei Iranista ole tulossa USA:n liittolaista-
ja että Iranin vastaiset, merkittävät pakotteet jäisivät voimaan, -
mukaan lukien terrorismin tukemiseen -
ja ihmisoikeusrikkomuksiin liittyvät pakotteet.
Energiaministeri toisti lupaukset Israelille -
ja korosti Israelin ja USA:n vahvaa liittolaisuutta.
Hän lisäsi, että Iran "pääsee rangaistusaitiosta", -
vain jos maa muuttaa käytöstään ja Israelin-vastaista retoriikkaansa.
Ja Iranista vielä: -
Korkea-arvoinen amerikkalainen turvallisuusviranomainen sanoi, -
että USA puolustaisi Israelia, mikäli Iran iskisi tätä vastaan.
Hän korosti, että USA on sitoutunut ylläpitämään -
Israelin sotilaallista etumatkaa -
ja ettei USA aio myydä F-35-hävittäjiä muille maille Israelin lähialueella.
Viranomainen huomautti, että neuvottelut korvauspaketista, -
jonka Israel saisi mahdollisen ydinsopimuksen seurauksena, -
alkaisivat kaksi kuukautta sen jälkeen, kun kongressi hyväksyy sopimuksen.
Sitten Syyrian kriisiin: Venäjän ulkoministeri Lavrov varoitti, -
että Yhdysvaltain mahdolliset iskut Syyrian hallinnon joukkoja vastaan -
hankaloittaisivat ISISin ja muiden islamistiryhmien vastaista taistelua.
Aiemmin USA ilmoitti päättäneensä tukea ilmaiskuin kapinallisia, -
jotka USA:n armeija on kouluttanut.
Olemme korostaneet, että kanta on laiton ja haitallinen, -
koska se rikkoo kansainvälistä lakia. Käytännössä se muodostaa esteen -
tiellä kohti yhteistä taistelua terrorismia vastaan, -
kuten taistelua ISISiä, al Nusran rinta- maa ja niihin liittyviä ryhmiä vastaan.
Tällä hetkellä pääuhka Irakissa ja koko Lähi-idässä -
on ISISin muodostama uhka.
Kyllä, me toimitamme sotilaallista ja teknistä tukea Syyrian hallinnolle -
taistelussa uhkaa vastaan, -
samoin kuin Irakille ISISin vastaiseen taisteluun.
Venäjä on ollut Assadin hallinnon pääasiallinen tukija.
Se on toimittanut aseita ja tukenut Assadia diplomaattisesti.
Lavrov tapasi Kerryn ja Saudi-Arabian ulkoministeri al-Jubeirin -
eilen illalla Dohassa.
Lavrov korosti, että Syyrian sisällis- sotaan kaivataan pikaista sopua.
YK:n mukaan sota on vaatinut jo yli 220 000 ihmisen hengen.
Korkea-arvoisen yhdysvaltalais- viranomaisen mukaan -
ulkoministerit tunnustivat poliittisen ratkaisun tarpeen -
ja oppositioryhmien tärkeän roolin ratkaisuun pääsemisessä.
Irakissa Ison-Britannian puolustusministeri Fallon ilmoitti, -
että Britannia vahvistaa tukeaan Irakin armeijalle taistelussa ISISiä vastaan -
ja jatkaa ilmaiskujaan Irakissa. Fallon puhui irakilaistoimittajille -
tavattuaan Irakin puolustusministeri al-Obeidin pääkaupunki Bagdadissa.
Vierailuni tarkoitus on vahvistaa Ison-Britannian tukea Irakille.
Kasvatamme tukeamme merkittävin toimenpitein.
Koulutamme Irakin joukkoja ja Irakin maajoukkoja -
ja järjestämme miinanraivauskoulutusta.
Miinat ovat suurin uhka Irakin armeijalle. Pohdimme myös, -
miten Iso-Britannia voisi kasvattaa tukeaan tulevaisuudessa.
Ja kuten olemme aiemmin ilmoittaneet, -
ilmaiskut jatkuvat ja ilmatukemme Irakin maajoukoille jatkuu.
Iso-Britannia on mukana liittoumassa,-
joka tekee ilmaiskuja islamisteja vastaan Irakissa ja Syyriassa.
Brittiparlamentti on tähän asti rajannut toimet käsittämään vain Irakia.
Turkin ylin sotilasneuvosto aloitti kaksipäiväisen kokouksen, -
jossa sovitaan maan sotilasjohdon tulevista nimityksistä.
Istuva esikuntapäällikkö Necdet Özel väistyy kokouksen jälkeen.
Kokouksen puheenjohtajana toimii pääministeri Davutoglu.
Yritämme vilpittömästi saavuttaa pysyvän rauhan ja vakauden alueella -
sekä vahvistaa demokratiaa ja oikeutta maassamme.
Turkin tasavalta on valtio, jolla on ainutlaatuinen asema -
maailman vahvimpien maiden joukossa.
Se pystyy estämään kaikki itseään ja sen kansaa kohtaavat uhat.
Turkin maavoimien komentaja Akarin odotetaan korvaavan Özelin.
Presidentti Erdoganin odotetaan hyväksyvän nimityksen, -
ennen kuin se astuu voimaan.
Tässä olivat uutiset Jerusalemista. Olen Jonathan Hessen.
Hyvää illan jatkoa! Nähdään huomenna samaan aikaan.
Suomennos: Marianne Tenetz